ගාල්ල මුහුදු තීරයේදී නාවික හමුදා නිලධාරීන්ගේ සහය ඇතිව පොලිස් මත්ද්‍රව්‍ය නාශක කාර්යාංශය සිදුකළ වැටලීමේදී රුපියල් කෝටි 140ක වටිනාකමකින් යුත් හෙරොයින් කිලෝ 74 යි ග්‍රෑම් 666ක් සහ අයිස් කිලෝ 65යි ග්‍රෑම් 714ක් සමඟ කාන්තාවක් සහ පිරිමි පුද්ගලයින් 5 දෙනෙකු අත්අඩංගුවට ගනු ලැබුවේ ඊයේ දිනයේයි.මෙම වැටලීම සම්බන්ධයෙන් කොළඹ අද පැවති මාධ්‍ය හමුවකදී පොලිස් මත්ද්‍රව්‍ය දිශාව භාර නියෝජ්‍ය පොලිස්පති සජීව මැදවත්ත කියා සිටියේ ඉරාන බහුදින යාත්‍රාවක් මගින් මෙරට මුහුදු සීමාවට මෙම හෙරොයින් රැගෙන විත් ඇති බවට හෙළිදරව් වී ඇති බවයි.